Love Elsa

Love Elsa ialah sebuah siri drama televisyen Malaysia 2021 arahan Michael Ang, dibintangi oleh Zul Ariffin, Uyaina Arshad dan Zeera Azizi. Diadaptasi dari novel 2018 bertajuk sama karya Acik Lana terbitan BookU, siri ini memulakan tayangan perdana di Slot MegaDrama, Astro Ria dari 15 Jun hingga 26 Julai 2021 menggantikan Rindu Awak Separuh Nyawa.

Sinopsis 
Kisah Ammara, seorang gadis yang mempunyai kelebihan untuk mengembara ke masa silam orang yang disentuhnya. Kesannya Ammara akan jatuh sakit selepas berlaku sentuhan. Disebabkan penyakit misteri ni, ayahnya menempatkan Ammara di satu kawasan yang dikawal ketat keselamatannya. Ammara kemurungan hidup seorang diri selepas ibunya meninggal dan disisihkan oleh ayahnya sendiri.

Kemunculan Ridza Adam Hakim yang berpindah bersebelahan rumahnya, mengubah hidup Ammara. Tanpa sengaja Ammara tersentuh Ridza Adam Hakim dan melihat masa silam lelaki itu. Ammara menggunakan kelebihannya untuk membantu menyelesaikan kes pembunuhan keluarga Ridza Adam Hakim dan lahirnya perasaan cinta.

Pelakon

Pelakon utama
 Zul Ariffin sebagai Ridza Adam Hakim
 Uyaina Arshad sebagai Ammara

Pelakon pembantu
 Zeera Azizi sebagai Sofea
 Ramona Zamzam sebagai Ramona
 Mona Allen sebagai Madam Qistina
 Badrul Muhayat sebagai Tuan Elyas
 Ku Faridah sebagai Nenek Ammara
 Nasz Sally sebagai Habsah
 Iman Suhana sebagai Hamidah
 Azhar Amir sebagai Zamir
 Ikhram Juhari sebagai Imran
 Riz Amin sebagai Kamarul
 Mustapha Kamal sebagai Wahid
 Nina Juren sebagai Mak Ammara
 Sharifah Shahora sebagai Mak Ridza
 Arwan sebagai Rauf

Rujukan 

Drama adaptasi novel di Malaysia
Drama Melayu 2021